### | | | | --- | --- | | | | | --- | | **Byråd** 26. maj 2020 Sagsnr. 710-2019-32463 Dok.nr. 710-2020-159575 Jimmy Kristoffersen | | 86.                 Forslag til "Lokalplan nr. 399 Centerområde i Hadsten" - Åbent

###

|  |  |
| --- | --- |
| Tidl. politisk behandling |  |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til ”Forslag til
lokalplan nr. 399 Centerområde i Hadsten og tillæg nr. 14 til Kommuneplan
2017-29”. Planforslagene fremlægges efterfølgende i offentlig høring.

Lokalplanområdet ligger centralt i Hadsten midtby nord for
jernbanen og afgrænses af [adresse], [adresse], [adresse] og
[adresse]. Lokalplanområdet har et areal på ca. 1,3 ha. Lokalplanområdet
er delvist kommunalt ejet og delvist privat ejet.

Baggrunden for lokalplanen er, at en privat butiksudvikler
ønsker at opføre en dagligvarebutik på parkeringsarealerne øst for
”[adresse]” på et areal, der i dag anvendes til parkering.

I den gældende lokalplan nr. 02.03 er der udlagt afgrænsede
byggefelter og lokalplanen giver ikke mulighed for at opføre byggeri på de
arealer, der er udlagt til parkering og hvor der ønskes opført en
dagligvarebutik.

Formålet med lokalplanen er at muliggøre opførelsen af et
konkret projekt for en dagligvarebutik på 1.200 m² med tilhørende
parkeringsplads samt at opdatere plangrundlaget med de eksisterende forhold i
området samt at fastlægge krav til parkering og indretning af
parkeringsarealerne. Lokalplanen giver mulighed for at nedrive eksisterende
bygninger, anlægge nye parkeringspladser og opføre etageboliger, hvor Hadsten
Bio ligger i dag.

**VURDERING**

Ønsket om at opføre højere og tættere byggeri falder godt i
tråd med hensigten i ”Ane Vestergaard og bæredygtighedsstrategi 2030+”, som Byrådet
vedtog i november 2019 efter afsluttet høring. Både ”Ane Vestergaard og
bæredygtighedsstrategi 2030+” og ”Hadsten midtbyplan” sigter mod flere bynære
boliger, øget fortætning i hovedbyerne samt et mere varieret boligudbud.

Byggemuligheden for en dagligvarebutik øst for
”[adresse]” er også i overensstemmelse med ”Hadsten midtbyplan”.
Midtbyplanen har fokus på at forbedre midtbyens kvalitet som et levende
bycenter. Det vurderes, at etableringen af en dagligvarebutik vil bidrage til
et koncentreret og konkurrencedygtigt centerområde på den nordlige side af
jernbanen.

Samtidig med lokalplanforslaget fremlægges også forslag til
tillæg nr. 14 til Kommuneplan 2017-29. Tillægget er nødvendigt fordi det
påtænkte projekt ikke er i overensstemmelse med den gældende kommuneplanramme.

Lokalplanområdet ligger aktuelt i rammeområde 1.CE.1, som
blandt andet fastlægger at ny bebyggelse skal opføres med et etageantal på
minimum 2½ etager.

Vedlagte forslag til kommuneplantillæg nr. 14, fastholder de
øvrige gældende bestemmelser i kommuneplanrammen og gør det muligt at opføre
byggeri i én etage efter nærmere vurdering i en lokalplan.

**ØKONOMI**

Lokalplanen har i sig selv ingen direkte økonomiske
konsekvenser for Favrskov Kommune.

Realiseres lokalplanens byggemuligheder må der forventes en
salgsindtægt for arealer, der aktuelt er kommunalt ejede. Tilsvarende må der
forventes udgifter til indretning af området, tilvejebringelse af nye
parkeringsarealer samt renovering og modernisering af de eksisterende
parkeringsarealer i området. Der vil blive fremlagt en separat sag herom til
politisk behandling.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Lokalplanforslaget skal efter godkendelse offentliggøres ved
annoncering på kommunens hjemmeside med en indsigelsesfrist, som Teknik og
Miljø anbefaler fastlagt til ti uger.

**INDSTILLING**

Direktøren for Teknik og Miljø indstiller til Byrådet:

1.     At forslag
til ”Forslag til lokalplan nr. 399 Centerområde i Hadsten og tillæg nr. 14 til
Kommuneplan 2017-29” godkendes og fremlægges i offentlig høring i ti uger.

**BESLUTNING**

***Planudvalget, 6. maj 2020:***

Fraværende: Ingen

Indstilles godkendt.

***Økonomiudvalget, 19. maj 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til "Lokalplan nr. 399 Centerområde i Hadsten" | 710-2020-142002 |